EELNÕU

NARVA   LINNAVALITSUS
K O R R A L D U S

Narva                                                                                        ____2014 nr____

Õpilaste arvu suurendamine
Narva Kreenholmi Gümnaasiumi klassides
1. Asjaolud ja menetluse käik.

Narva Linnavalitsuse Kultuuriosakonda laekus 12.09.2014. a Narva Kreenholmi Gümnaasiumi kiri nr 1-7/81, milles õppeasutuse juht teeb ettepaneku suurendada klasside täitumuse ülemise piirnormi asutuse põhikooli klassides 2014/2015. õppeaastaks. Vastavalt põhikooli- ja gümnaasiumiseaduse § 26 lõikele 1 on klassi täitumuse ülemine piirnorm põhikoolis 24 õpilast. Klasside täitumuse ülemiste piirnormide suurendamisele on Narva Kreenholmi Gümnaasiumi hoolekogu nõusoleku andnud (11.09.2014. a protokoll nr 2-3/1) ning kõik tervisekaitse- ja ohutusnõuded on täidetud.
2. Õiguslikud alused.

2.1 Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle käesoleva paragrahvi lõikes 1 sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
2.2 Narva Linnavolikogu delegeeris 23.09.2010. a määrusega nr 31 põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.
3. Otsus.
Suurendada õpilaste arvu Narva Kreenholmi Gümnaasiumi põhikooli klassides 2014/2015. õppeaastaks järgmiselt:
3.1 3.C klass – 25 õpilast;
3.2 4.C klass – 25 õpilast.
4. Rakendussätted.

4.1 Tunnistatakse kehtetuks Narva Linnavalitsuse 18.02.2009. a korraldus nr 198-k „Klassi täituvuse piirnormi kehtestamine Narva Kreenholmi Gümnaasiumis“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega  sätestatud korras.

